Document ID: 31993D0435

KOMISSION PÄÄTÖS,
tehty 27 päivänä heinäkuuta 1993,
luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin tehdyn neuvoston päätöksen 79/542/ETY muuttamisesta (93/435/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna neuvoston asetuksella (ETY) N:o 1601/92(2), ja erityisesti sen 3 artiklan,
sekä katsoo, että
neuvoston päätöksellä 79/542/ETY(3), sellaisena kuin se on viimeksi muutettuna komission päätöksellä 93/344/ETY(4), laaditaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden ja vuohien sekä tuoreen lihan ja lihavalmisteiden tuonnin,
on otettava huomioon poliittiset tapahtumat entisessä T Osekkoslovakian valtiossa,
direktiivin 72/462/ETY 1 artikla koskee naudansukuisten kotieläinten, mukaan lukien lajit Bubalus bubalis ja Bison bison, tuoreen lihan tuontia,
Kanada haluaa viedä Euroopan talousyhteisöön Bison bison -lajin eläinten tuoretta lihaa; tätä varten Kanadan viranomaiset ovat sisällyttäneet kyseisen lihan tarkastuksen Euroopan yhteisöön vietävän tuoreen lihan jäämien tarkastusta koskevaan suunnitelmaansa,
viimeisen Brasiliaan suuntautuneen tuoreessa lihassa olevien jäämien tutkimista koskevan tarkastuskäynnin tulokset ovat myönteiset; tämän vuoksi voidaan myös jatkossa sallia tuoreen lihan ja lihavalmisteiden tuonti Brasiliasta,
T Osekin tasavallan, Slovakian tasavallan sekä Slovenian ja Kroatian viranomaiset ovat lisäksi toimittaneet Euroopan yhteisöön vietävissä elävissä eläimissä ja tuoreessa lihassa olevien jäämien tutkimista koskevat suunnitelmat,
Viron ja Valko-Venäjän toimivaltaiset viranomaiset ovat antaneet tiettyjä takeita, ja ensi vaiheessa on aiheellista lisätä Viro ja Valko-Venäjä luetteloon, joka koskee hevoseläinten tuontia yhteisöön,
lopuksi on tarpeen poistaa tiettyjä lihavalmisteiden tuontia koskevia epäselvyyksiä päätöksenteon avoimuuden lisäämiseksi,
tämän vuoksi on tarpeen muuttaa päätös 79/542/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 79/542/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä heinäkuuta 1993.

Labels: 17
5
0
3
6